תקנות מס הכנסה (ניכוי מתשלום בשל הימורים, הגרלות או פעילות נושאת פרסים)

{{ח:התחלה}}
{{ח:כותרת|תקנות מס הכנסה (ניכוי מתשלום בשל הימורים, הגרלות או פעילות נושאת פרסים), התשס״ג–2003}}

{{ח:פתיח-התחלה}}
{{ח:תיבה|ק״ת תשס״ג, 836|תקנות מס הכנסה (ניכוי מתשלום בשל הימורים, הגרלות או פעילות נושאת פרסים)|https://olaw.org.il/takanot/takanot-6249.pdf}}; {{ח:תיבה|תשס״ד, 897|תיקון|https://olaw.org.il/takanot/takanot-6333.pdf}}; {{ח:תיבה|תשע״ז, 482|תיקון|https://olaw.org.il/takanot/takanot-7756.pdf}}; {{ח:תיבה|תשע״ח, 443|תיקון|https://olaw.org.il/takanot/takanot-7907.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 164|סעיפים 164}}, {{ח:חיצוני|פקודת מס הכנסה#סעיף 166|166}} {{ח:חיצוני|פקודת מס הכנסה#סעיף 243|ו־243}} {{ח:חיצוני|פקודת מס הכנסה|לפקודת מס הכנסה}} (להלן – הפקודה), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ד}}
{{ח:ת}} בתקנות אלה –
{{ח:ת|סוג=הגדרה}} ”השתכרות או רווח“ – השתכרות או רווח שמקורם בהימורים, בהגרלות או בפעילות נושאת פרסים, כאמור {{ח:חיצוני|פקודת מס הכנסה#סעיף 2א|בסעיף 2א לפקודה}}, בין אם מקורם בפעילות חוקית ובין אם מקורם בפעילות בלתי חוקית;
{{ח:ת|סוג=הגדרה}} ”חייב“ – אדם המשלם סכומים המהווים השתכרות או רווח בידי המקבל, בין על חשבונו הוא ובין מטעמו או על חשבונו של אדם אחר, שבאמצעותו משתלמים סכומים כאמור, במישרין או בעקיפין, למעט יחיד המשלם סכום כאמור שלא בתחום עסקו או משלח ידו;
{{ח:ת|סוג=הגדרה}} ”מקבל“ – אדם המקבל סכום בשל השתכרות או רווח כהגדרתם {{ח:חיצוני|צו מס הכנסה (קביעת סכום לענין השתכרות או רווח מהגרלות, מהימורים או מפעילות נושאת פרסים)|בצו הפטור}}, כולו או חלקו;
{{ח:ת|סוג=הגדרה}} ”צו הפטור“ – {{ח:חיצוני|צו מס הכנסה (קביעת סכום לענין השתכרות או רווח מהגרלות, מהימורים או מפעילות נושאת פרסים)|צו מס הכנסה (קביעת סכום לענין השתכרות או רווח מהגרלות, מהימורים או מפעילות נושאת פרסים), התשס״ג–2003}};
{{ח:ת|סוג=הגדרה}} ”תשלום“ – סכום ששולם כהשתכרות או רווח שאינו פטור ממס לפי {{ח:חיצוני|צו מס הכנסה (קביעת סכום לענין השתכרות או רווח מהגרלות, מהימורים או מפעילות נושאת פרסים)|צו הפטור}}, בין אם שולם לאדם אחד ובין אם שולם לכמה בני אדם; ויראו לענין זה כהגרלה אחת או כהימור אחד לפי הענין, גם הגרלה או הימור ששולבו בהם כמה ניחושים וכן כמה הגרלות או הימורים שנעשו בטופס אחד.

{{ח:סעיף|2|ניכוי המס|תיקון: תשע״ז}}
{{ח:ת}} חייב המשלם תשלום ינכה ממנו מס בשיעור הקבוע {{ח:חיצוני|פקודת מס הכנסה#סעיף 124ב|בסעיף 124ב לפקודה}} וכן מס נוסף לפי {{ח:חיצוני|פקודת מס הכנסה#סעיף 121ב|סעיף 121ב לפקודה}}.

{{ח:סעיף|3|ניכוי משווה כסף}}
{{ח:ת}} היה התשלום האמור {{ח:פנימי|סעיף 2|בתקנה 2}}, כולו או חלקו, בשווה כסף, יקבע המשלם, לצורך הניכוי, את סכום התשלום לפי שוויו; פקיד השומה רשאי להגדיל או להקטין את הסכום האמור והחייב ינכה את המס לפי קביעת פקיד השומה.

{{ח:סעיף|4|תשלום המס|תיקון: תשע״ח}}
{{ח:ת}} חייב ישלם לפקיד השומה עד היום ה־16 בכל חודש, את סכום המס שניכה בחודש הקודם לפי תקנות אלה, ויגיש לו באותו מועד דוח לפי טופס 0102.

{{ח:סעיף|5|דוח שנתי}}
{{ח:ת}} חייב ימלא לגבי כל מקבל בטופס 0801 את כל הפרטים המפורטים בו, בתוך שבוע מיום ששילם לו הכנסה כאמור ויגיש את הטופס לפקיד השומה יחד עם טופס 0856 כשהוא מסוכם לכל פרטיו, לא יאוחר מיום 31 במרס של כל שנה, סכומים ששילם בשנת המס הקודמת; בטפסים כאמור יפרט את שם המקבל ומספר זהותו, את סכום התשלום ואת סכום המס שנוכה, אלא אם כן אישר הנציב אחרת, והכל בין אם ניכה מס ובין אם לאו.

{{ח:סעיף|6|אישור}}
{{ח:ת}} חייב שניכה מס כאמור בתקנות אלה ייתן למקבל על פי בקשתו, בסוף שנת המס ולא יאוחר מיום 20 במרס של כל שנה, אישור לגבי שנת המס הקודמת, לפי טופס 0857 על הסכום ששילם ועל המס שנוכה ויפרט את הפרטים כאמור {{ח:פנימי|סעיף 3|בתקנה 3}} וכן כל פרט אחר שברשותו שידרוש הנציב.

{{ח:סעיף|7|תשלום כהכנסה}}
{{ח:ת}} אין בהוראות תקנות אלה כדי לפטור מקבל מלכלול את התשלום בדין וחשבון על הכנסתו.

{{ח:סעיף|8|מיכון}}
{{ח:ת}} חייב העורך את חישוב הסכומים ששילם, התשלום או הניכויים ממנו באמצעות מיכון, יגיש לפקיד השומה את הדוחות האמורים בתקנות אלה כפי שיורה הנציב.

{{ח:חתימות|ל׳ בסיון התשס״ג (30 ביוני 2003)}}
* '''בנימין נתניהו'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]